ইকো পার্কের কাছে ঘুনি বস্তিতে ভয়াবহ আগ্নিকাণ্ড!

কলকাতা: ইকো পার্কের কাছে ঝুপড়িতে (Massive Fire ECO Parks Ghuni Basti) বিধ্বংসী অগ্নিকাণ্ড। ইকোপার্ক থানা এলাকায় ঘুনি মাঝের পাড়ার বস্তি (Newtown ECO Parks Ghuni Basti) জ্বলছে দাউ দাউ করে।ঘন ঘন সিলিন্ডার বিস্ফোরণ হচ্ছে বলেই দাবি স্থানীয়দের। ঘটনাস্থলে ইকোপার্ক থানার পুলিশ। বড় চত্বর জুড়ে ছড়িয়ে পড়েছে আগুন। আগুনের লেলিহান শিখাতে একাধিক ঝুপড়ি বাড়ি পুড়ে ভস্মিত হয়ে যায়। কালো ধোঁয়ায় ঢেকেছে গোলা এলাকা।আগুন নেভানোর কাজে সাহায্য করছেন স্থানীয় বাসিন্দারাও। ঘটনাস্থলে দমকলের ১০টি ইঞ্জিন। আগুনের তীব্রতায় দেখে মনে হচ্ছে দমকলের সংখ্যা বাড়তে পারে।তবে অগ্নিকাণ্ডের ঘটনায় কারও হতাহত হওয়ার খবর এখনও পর্যন্ত নেই।

নিউ টাউনে ইকো পার্কের কাছে ঘুনি বস্তিতে ভয়াবহ আগ্নিকাণ্ড। আগুন দ্রুত ছড়িয়ে যাওয়ায় কালো ধোঁয়ায় ঢেকে গিয়েছে চারিদিক। ঘিঞ্জি রাস্তার কারণে আগুন নেভাতে সমস্যা হচ্ছে এই এলাকায়। ঘটনাস্থলে দমকলের ১০টি ইঞ্জিন। এলাকায় মানুষের আটকে থাকার আশঙ্কা রয়েছে। দমকল ভিতরে ঢুকে আগুন নেভানোর চেষ্টা করছে।বস্তিতে আগুন লাগায় শীতের রাতে ঘরবাড়ি হারানোর আশঙ্কায় বহু মানুষ।

আরও পড়ুন: শিক্ষক নিয়োগে শূন্যপদ বাড়ানোর উদ্যোগ, প্রাথমিকের আওতায় আসছে ২ হাজারের বেশি স্কুল

অন্য খবর দেখুন